న్యూఢిల్లీ, నవంబరు 10: ప్రవాస భారతీయులకు(ఎన్నారైలు) పోస్టల్ లేదా ఈ-బ్యాలట్ ద్వారా ఓటు చేసేందుకు అవకాశం కల్పించే బిల్లును ప్రభుత్వం శీతాకాల సమావేశాలలో తీసుకురానున్నది. సుప్రీంకోర్టుకు శుక్రవారం కేంద్రం ఈ విషయం తెలియజేసింది. కేంద్రం తరఫున హాజరైన న్యాయవాది పీకే డే ఇచ్చిన సమాధానాన్ని సీజే దీపక్ మిశ్రా నేతృత్వంలోని ధర్మాసనం పరిగణనలోకి తీసుకుంది. ఎన్నారైల ఓటింగ్ హక్కులకు సంబంధించిన పిటిషన్పై విచారణను వాయిదా వేయాల్సిందిగా ప్రభుత్వ లాయర్ చేసిన విజ్ఞప్తిని ధర్మాసనం అంగీకరించింది. శీతాకాల పార్లమెంట్ సమావేశాలలో బిల్లును ప్రవేశపెట్టాల్సి ఉన్నందున విచారణను ఆరు నెలలపాటు వాయిదా వేయాల్సిందిగా ప్రభుత్వ లాయర్ కోరగా, 12 వారాలు మాత్రమే వాయిదాకు ధర్మాసనం అంగీకరించింది.
newdhilly, navambaru 10: pravasa bhaaratheeyulaku(ennaarailu) postal leda ee-byalat dwara otu chesenduku avakaasam kalpinche billunu prabhutvam sheethaakaala samavesalalo teesukuraanunnadi. supreenkortuku sukravaaram kendram ee vishayam teliyajesindi. kendram tarafuna haajaraina nyaayavaadi peeke dee ichina samaadhaanaanni seeje deepak mishra netrutvamloni dharmasana parigananaloki teesukundi. ennaaraila oting hakkulaku sambandhinchina pititionpy vichaarananu vaayidaa veyalsindiga prabhutva layar chesina vignaptini dharmasana angeekarinchindi. sheethaakaala parlament samavesalalo billunu pravesapettaalsi unnanduna vichaarananu aaru nelalapatu vaayidaa veyalsindiga prabhutva layar koraga, 12 vaaraalu matrame vaayidaaku dharmasana angeekarinchindi.